**Radna skupina BCOP-a za proračunsku pismenost i transparentnost**

**Sastanak Radne skupine radi dovršetka preporuka PEMPAL-a za rješavanje izazova u izradi i provedbi proračuna za građane u zemljama PEMPAL-a**

**22. rujna, 15:00 – 17:00**

**World Bank Resident Mission, room 108**

**Bol’shaya Molchanovka 36/1, Moskva**

**Pozadina i kontekst**

**Radionica je dio Akcijskog plana za FG 2016. Radne skupine za proračunsku pismenost i transparentnost koju je osnovala** Zajednica prakse za proračun (BCOP)**[[1]](#footnote-1)** PEMPAL-a. Radnu skupinu vode članovi Izvršnog odbora BCOP-a iz Ministarstva financija Ruske Federacije. Resursni tim Svjetske banke pruža podršku aktivnostima Radne skupine. Cilj Radne skupine jest učiti iz međunarodnog iskustva o pristupima unaprjeđenju proračunske pismenosti građana te poboljšanju proračunske otvorenosti i dostupnosti.[[2]](#footnote-2)

**Tijekom prve polovine 2016. Radna je skupina izrađivala preporuke za rješavanje izazova u izradi i provedbi proračuna za građane u zemljama PEMPAL-a.** Ta su tema i format odabrani jer je proračun za građane i dalje glavni izazov kod omogućivanja široko dostupnog pristupa informacijama o proračunu u zemljama PEMPAL-a. U PEMPAL-ovoj anketi za 2015. samo je pet zemalja iz Radne skupine navelo da imaju proračune za građane[[3]](#footnote-3), dok su se samo četiri zemlje izjasnile da imaju e-portale o proračunima za građane na nacionalnim i lokalnim razinama.[[4]](#footnote-4)

**Rezultati Indeksa otvorenosti proračuna (OBI) za 2015. godinu pokazuju kako manje od pola zemalja iz regije PEMPAL-a ima proračune za građane.**[[5]](#footnote-5) Samo sljedeće zemlje imaju proračune za građane: Azerbajdžan, Bugarska, Hrvatska, Gruzija, Kirgiska Republika, Tadžikistan, Ruska Federacija i Češka Republika (IACOP). Prilikom šire analize proračunske transparentnosti, sljedeće su zemlje PEMPAL-a svrstane u kategoriju zemalja koje pružaju „značajne informacije o proračunu” s ostvarenih 61-80 bodova od mogućih 100: Rumunjska (75), Rusija (74), Češka Republika (69), Gruzija (66) i Bugarska (65). Riječ je o značajnim postignućima, posebno kad se uzme u obzir da je prosječan broj ostvarenih bodova za 102 zemlje ispitanice 45 od 100. Kirgiska Republika također je pokazala značajan napredak od zadnjeg istraživanja OBI-ja iz 2012. kad je ostvarila 20 od 100 bodova, u usporedbi s 54 od 100 bodova koje je ostvarila 2015. godine, što uključuje i dostupnost svih ključnih proračunskih dokumenata građanima.

**Iako se vidi značajan napredak u dijelovima regije PEMPAL-a, rezultati OBI-ja također pokazuju prilike za reformu i poboljšanja.** U veljači 2016. Radna je skupina raspravljala o ključnim izazovima koje su utvrdile zemlje sudionice u pogledu izrade i provedbe proračuna za građane. Neki su izazovi odabrani za rasprave tijekom izrade preporuka, a kasnije su služili kao temelj za preporuke

**Na temelju rasprava i analize međunarodne prakse koja je uslijedila, u suradnji s resursnim timom, voditelji Radne skupine izradili su nacrt preporuka** koji će biti predstavljen svim članovima Radne skupine 22. rujna 2016. putem videokonferencije kako bi o njemu mogli raspraviti te dovršiti izradu preporuka.

**Sudionici**

**Na sljedeću je radionicu za članove Radne skupine pozvano 15 zemalja:** Albanija, Armenija, Bjelarus, Bosna i Hercegovina, Hrvatska, Kazahstan, Kosovo, Kirgiska Republika, Moldova, Rumunjska, Rusija, Tadžikistan, Turska, Ukrajina i Uzbekistan. Sastanku će prisustvovati resursni tim Svjetske banke. Moderator, voditeljica Radne skupine iz Ministarstva financija Ruske Federacije, Anna Belenchuk, sudjelovat će iz ureda Svjetske banke u Moskvi.

**DNEVNI RED**

Moderator: voditeljica Radne skupine iz Ministarstva financija Ruske Federacije, Anna Belenchuk, predsjednica Izvršnog odbora BCOP-a

|  |  |
| --- | --- |
| 15.00-15.15 | ***Dobrodošlica***Maya Gusarova, koordinatorica resursnog tima BCOP-a, specijalistica za javni sektor, Svjetska banka***Uvod u dnevni red***Anna Belenchuk, predsjednica Izvršnog odbora BCOP-a, Ministarstvo financija Ruske Federacije ***Predstavljanje sudionika*** |
| 15.15 -15.45 | ***Predstavljanje preporuka PEMPAL-a za rješavanje izazova u izradi i provedbi proračuna za građane u zemljama PEMPAL-a*** Deanna Aubrey, savjetnica za upravljanje javnim financijama, strateška savjetnica PEMPAL-a/ resursni tim BCOP-a, Svjetska banka  |
| 15.45-16.30 | ***Rasprava: članovi Radne skupine pozvani su dati komentar i primjedbe na konačan izgled dokumenta s preporukama*** Moderatori: Anna Belenchuk, predsjednica Izvršnog odbora BCOP-a, Ministarstvo financija Ruske Federacije Maya Gusarova, koordinatorica resursnog tima BCOP-a, specijalistica za javni sektor, Svjetska banka |
| 16.30 -17.00 | ***Budući planovi Radne skupine***Anna Belenchuk, predsjednica Izvršnog odbora BCOP-a, Ministarstvo financija Ruske Federacije  |

Podjela dokumenata s pozadinskim informacijama:

* Nacrt preporuka PEMPAL-a za rješavanje izazova u izradi i provedbi proračuna za građane u zemljama PEMPAL-a
1. Mrežu za učenje uz pomoć kolega za područje upravljanja javnim rashodima (PEMPAL) osnovali su Svjetska banka i donatori 2006. godine. Trenutačno u mreži sudjeluje 21 zemlja čiji su članovi stručnjaci za proračun iz ministarstava financija. Podupiru je Svjetska banka, Ministarstvo financija Ruske Federacije i SECO. Više informacija na poveznici [www.pempal.org](http://www.pempal.org/) [↑](#footnote-ref-1)
2. Izvor: Sažetak prijedloga Radne skupine za proračunsku pismenost <http://www.pempal.org/event/eventitem/read/140/389> [↑](#footnote-ref-2)
3. Ruska Federacija, Hrvatska, Kirgiska Republika, Tadžikistan i Kazahstan [↑](#footnote-ref-3)
4. Sudjelovalo je 14 od 15 zemalja koje su članice Radne skupine. Rezultati su dostupni na poveznici <http://www.pempal.org/event/eventitem/read/140/386> (prezentacija Deanne Aubrey), a izvještaj na poveznici <http://www.pempal.org/event/eventitem/read/140/388> (sastavila Nina Duduchava). [↑](#footnote-ref-4)
5. Neke zemlje PEMPAL-a nisu sudjelovale u anketi, npr. Armenija, Bjelarus i Uzbekistan [↑](#footnote-ref-5)